- Hindi News
- National
- ये मत सोचिए आप पर नजर नहीं है, थोड़े मशरूफ हैं पर बेखबर नहीं हैं : जांम्बेकर
ये मत सोचिए आप पर नजर नहीं है, थोड़े मशरूफ हैं पर बेखबर नहीं हैं : जांम्बेकर
‘ये मत सोचिए आप पर नजर नहीं है। थोड़े मशरूफ हैं पर बेखबर नहीं’। इनकम टैक्स असिस्टेंट कमिश्नर गिरीश जांम्बेकर ने ऐसी शायरी से व्यापारियों और कालाधन रखने वालों को खबरदार किया। वे बुधवार शाम 4.30 बजे मंगलवारा धर्मशाला में आयकर विभाग की कार्यशाला को संबोधित कर रहे थे। आयकर अधिकारियों ने कहा कारोबारी और दो नंबर का व्यापार करने वाले जितनी सोच रखते हैं। उससे बढ़कर वित्त मंत्रालय और आयकर विभाग अब काम कर रहा है। लोग एक नंबर पर चलने की आदत डाल लें, तभी व्यापार कर सकेंगे। उन्होंने कालाधन घोषित करने की नई स्कीम प्रधानमंत्री गरीब कल्याण योजना और 1 अप्रैल से लागू होने वाले बेनामी संपत्ति अधिनियम की जानकारी दी। उन्होंने कहा आयकर विभाग मित्रवत व्यवहार रखना चाहता है। लेकिन उसके लिए जरूरी है व्यापारी बिना छिपाए टैक्स का भुगतान करें। कालेधन से प्रॉपर्टी खरीदना भी बंद हो गया। महंगे सामान और ज्वेलरी लेंगे तो पेन कार्ड देना पड़ेगा। सभी लोग टैक्स भरें और आगे बढ़ने के अवसर प्राप्त करें। आयकर विभाग के हर विज्ञापन और सूचना को गंभीरता से लें।
कार्यशाला में अनाज, किराना, व सराफा व्यापारी, वेयर हाउस कारोबारी, बिल्डर आदि शामिल हुए। बैतूल के आयकर अधिकारी केपी सरकार एवं हरदा के आयकर अधिकारी पीके मिश्रा भी थेे।
सीए, वकीलों को भी चेताया
जांबेकर ने कहा व्यवारियों के रिटर्न फाइल करने में गलती होनेे पर सीए और इनकम टैक्स वकील भी सजा के दायरे में आएंगे। आयकर अधिकारियों की संख्या पर मत जाएं। आजकल तकनीकी से सब पकड़ा जा सकता है।
घर में नकदी रखने की लिमिट भी तय हो सकती है
जांबेकर ने कहा सरकार जिस प्रकार से काम कर रही है। इससे बहुत संभावना है कि घर में नकदी रख सकने की लिमिट भी तय की जा सकती है। कई लोगों ने पुराने नोट बदलवाकर नए नोट घर में रख लिए हों या कर्मचारियों के बैंक खातों में जमा कर दिए हों। वे लोग भी चेत जाएं। प्रधानमंत्री गरीब कल्याण योजना में बिना टैक्स वाले धन (काले धन) को नए नोटों में ना बदल लेें इसलिए टैक्स एवं पेनॉल्टी चुकाकर कालेधन को सफेद करने का मौका दिया है।
पिपरिया। कार्यशाला में व्यापारी । इनसेट संबोधित करते आयकर अधिकारी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva